אלימלך בידרמן

הרב אברהם אלימלך בידרמן (מכונה ר' מיילך, נולד בט' בחשוון תשכ"ח, 12 בנובמבר 1967) הוא משפיע ודרשן חסידי בעל אלפי תלמידים ומאות חסידים על אף שאינו אדמו"ר באופן רשמי.

==קורות חייו==
נולד בישראל לאדמו"ר מלעלוב (בני ברק), רבי אלתר אלעזר מנחם בידרמן, בנו של הרב משה מרדכי בידרמן. הרב אלימלך נקרא על שמו של רבי אברהם אלימלך פרלוב, אדמו"ר חסידות קרלין, ורב של סבו.

למד בישיבת פוניבז' בישיבה הקטנה והגדולה. נשוי לבתו של רבי נתן דוד רוזנבוים, האדמו"ר מזוטשקא. מתגורר בבני ברק.

בתחילת שנות ה-2000 החל לערוך בביתו "זיץ" בלילות שבת, בהשתתפות בחורים חסידיים בעיקר מישיבת סלבודקה. כמו כן, החל למסור שיעור מדי ליל שישי לבחורים חסידיים, בעיקר בישיבת מיר בביתו של סב אשתו, האדמו"ר מזוועהיל רבי שלמה גולדמן, בשכונת בית ישראל.

בסוף העשור הראשון של המאה ה-21 התפרסם, והוא מוזמן למסור דרשות בבתי כנסת וישיבות, בפרט לקראת חגי ישראל. הוא מוסר בביתו שיעורים בשידור לחו"ל. עם הזמן נוצר סביבו חוג של תלמידים ומעריצים, רובם אברכים צעירים. הוא נוהג לשבות בקרב תלמידיו בערים אלעד, בית שמש, מודיעין עילית וביתר עילית ואשדוד פעם בשנה לפחות. אחת לשנה הוא עורך עבור כלל תלמידיו "שבת התאחדות" במושב מירון.

בשיעוריו ודרשותיו הוא עוסק רבות בענייני אמונה וביטחון בבורא העולם, כשהוא משלב את מסריו בסיפורי צדיקים וסיפורי השגחה בני ימינו. השיעורים מועברים בשידור אודיו ווידאו במערכת קול הלשון.

בחתונות ילדיו הוא נוהג לערוך שבת במירון, שבה משתתפים כאלף מתלמידיו. מדי שנה בי"ב בכסלו, יום היארצייט של רבי אברהם דב מאווריטש מחבר הספר 'בת עין', הוא נוסע עם תלמידיו לקברו שבצפת ולקבר הרשב"י במירון. באירוע משתתפים אלפי בחורים ואברכים חסידיים.

בל"ג בעומר תשפ"ב השתתפו כ-20,000 אנשים בהדלקת המדורה שלו, שנערכה ברמת בית שמש ב'<ref></ref><ref></ref>. בל"ג בעומר תשפ"ג על פי הערכות המשטרה השתתפו כ-40,000 אנשים בהדלקת המדורה שלו שנערכה במתחם 89 במושב מירון<ref></ref>. בל"ג בעומר תשפ"ד, בעקבות ביטול ההילולה בקבר רבי שמעון בר יוחאי במירון, עקב מלחמת חרבות ברזל, הייתה ההדלקה שלו ברמת בית שמש ד' ההדלקה הגדולה ביותר בעולם, בהשתתפות כ 45,000 אנשים<ref></ref>.

עם השנים החלו להשתתף בכינוסים שערך גם הרבה מן הציבור הליטאי והספרדי, וכן בציונות הדתית.

הרב הקים גם ארגון בשם באר השמחה שמסייע לאלמנות ויתומים.

==ספריו==
שיחותיו הודפסו על ידי תלמידיו בשם "באר החיים".
*באר החיים - הגדה של פסח - חג הפסח ושביעי של פסח, תשע"ד
*באר החיים - ירח האיתנים - אלול וימים נוראים, תשע"ד
*באר החיים - ימי הפורים - פורים וארבע פרשיות, תשע"ה
*באר החיים - שביעין חביבין - ספירת העומר, ל"ג בעומר ושבועות, תשע"ז
*באר החיים - חנוכה - חנוכה ונושאים שונים בעבודת ה', תשע"ו
*שמחת עולם אוסף מאמרים ושיחות קודש, תשע"ב
*באר החיים - זמירות שבת קודש תש"פ
תלמידיו מדפיסים עלון שבת עם לקט משיחותיו בשם "באר הפרשה", המופץ גם ביידיש, באנגלית, בצרפתית ועוד שפות. מהדורה חינמית מופצת באמצעות הדואר האלקטרוני.

==קישורים חיצוניים==

* [http://www.kolhalashon.com/New/RavDirectory3.aspx?RavName=הרב%20אלימלך%20בידרמן&Value=0674 שיעוריו באתר קול הלשון]
* [http://www.dirshu.co.il/category/הורדות-עלונים/באר-הפרשה/ ארכיון גליונות "באר הפרשה"] באתר ארגון דרשו
* מעמד הדלקה בראשות הרב בידרמן: [https://www.youtube.com/live/LEp6mHzYpvk כאן]
*אבי וולפסון ויצחק לב-ארי, [https://www.bhol.co.il/news/110340 תורה, גדולה וכריזמה באברך אחד, פרופיל], באתר בחדרי חרדים, 2009
* משה ויסברג, [https://www.bhol.co.il/news/161243 פרופיל מיוחד לדמותו של ר' מיילעך בידרמן], באתר בחדרי חרדים
* 
* 
*

== הערות שוליים ==

קטגוריה:בוגרי ישיבת פוניבז'
קטגוריה:חסידות לעלוב
קטגוריה:מחברי ספרי חסידות
קטגוריה:משפיעים חסידים
קטגוריה:ישראלים שנולדו ב-1967
קטגוריה:משפחת בידרמן
קטגוריה:מגידים